Poetsj i Törkieë (2016)

D'r poetsj i Törkieë van 15 juli 2016 woar 'n poaging van e deel va de Törkse sjtriedkrachte um de mach in 't lank te griepe middels 'ne poetsj. De coupplegere wilde heimit noa ege zage de democratie en de miensjerechte hersjtelle en de regering va president Erdoğan umverwerpe. I g'n Törkse hoofsjtad Ankara woeëd hevig gevóchte. 't Törkse parlement woeëd heibei sjterk besjeëdig en gebómbedeerd.Rt.com - Ankara parliament building ‘bombed from air’ – state agency Óch woeëd in Istanbul de twieë groeëte verkiersbrugke uëver de Bosporus geblokkeerd. De couppoaging is misluk. Volges president Erdoğan zit d'r moslimgeestelige Fetullah Gülen achter d'r poetsj. Gülen wónt seër 1999 i Pennsylvania, i de VS en zing organisatie weëd durch de Törkse regering es terroristisch besjtumpeld. 

Bei d'r poetsj vele tussje de 270 en 350 doeëje.The Guardian - Erdogan back in Ankara as thousands hit by Turkey purge Heivan zint 24 of meugelig 104 doeëjelige sjlachoffere coupplegere, 179 sjlachoffere zint burgere en 67 sjlachoffere zint regeringsgezinde soldate of agente. Mieë es 2.000 lüj raakde gewónk. 

Gevolge
Geliek noa d'r poetsje woeëd d'r noeëdtouwsjtand oetgereupe. Dizze is nog ummer van krach. Erdoğan beloafde de couplegere had aa te pakke. 't Europees Verdraag vuur de Rechte va d'r Miensj woeëd vuurleupig ópgesjort.NOS - Turkije stelt Europees mensenrechtenverdrag buiten werking Óp d'r ieësjte daag woeëde 2.745 rechtere óntsjlage. Sjnel doanoa maakde Erdoğan bekank dat heë de doeëdsjtroaf wilde heriveure. Aan 't ing van april zouwe 160.000 ambtenare óntsjlage of ópgepak zing, oeë-ónger pliese-agente, academici en lieërare. Mieë es hóngerd media woeëde verboane, oeë-ónger 45 ziedónge, vunneftieën universitete, zestieën tv-sjtaties, 23 radio-sjtaties en drei persbureaus. Óch öapende de Törkse regering e emalje-account oeë-óp Törkse burgere eenanger kóste aageëve es sómmige burgere devan verdach woare terrorisme te verheerlige of d'r president óp de sociale media "beledige".

Óp 29 april 2017 woeëd Wikipedia durch de Törkse regering geblokkeerd. De online encyclopedie zouw óngerdeel zing van 'n terroristische lestercampagne teëge de Törkse uëverheed.Algemeen Dagblad - Turkije blokkeert Wikipedia 

Brónne

Categorie:Törkieë
Categorie:Historie van Azië
Categorie:Historie van Europa